Yoshihito

Yoshihito (, postuumilta nimeltä Taishō,  31. elokuuta 1879 Akasaka, Tokio – 25. joulukuuta 1926 Hayama, Kanagawa) oli Japanin keisari 30. heinäkuuta 1912 alkaen kuolemaansa asti. Perinteisen japanilaisen laskentatavan mukaan Yoshihito oli maan järjestyksessä 123. hallitsija. 

Japanilaisen tavan mukaan kulloinkin vallassa olevaa keisaria kutsutaan pelkästään nykyiseksi keisariksi (tennō heika). Keisarin kuoltua keisaria kutsutaan keisarin valtakaudelle annetun nimen mukaan. Näin ollen Japanissa Yoshihitoa kutsutaan keisari Taishōksi () Yoshiton hallituskauden, Taishō-kauden, mukaan.

 Avioliitto ja lapset 
Yoshihiton vanhemmat olivat keisari Meiji ja Yanagiwara-sukua edustava hovineito Naruko. Ajan tavan mukaan Meijin puoliso, keisarinna Haruko, adoptoi Yoshihiton ja tätä pidettiin hovimenoissa Yoshihiton äitinä. Yoshihitosta tuli virallisesti Japanin kruununprinssi vuonna 1888 pidetyssä seremoniassa hänen neljän vanhemman veljensä kuoltua nuorina. 

Yoshihito nai Fujiwara-klaania olevan, tarmokkaaksi osoittautuneen ruhtinatar Sadako Kujōn vuonna 1900. He saivat neljä poikaa, joista vanhin, Hirohito, nousi Japanin valtaistuimelle Yoshihiton kuoltua. 

 Japanin keisarina 
Keisariksi Yoshihito nousi vuonna 1912 isänsä kuoleman jälkeen. Yoshihiton valtakauden aikana keisarillinen hovi pyrki pitämään Yoshihiton poissa julkisuudesta: keisarin terveys oli koko hänen elämänsä ajan huono ja 1910-luvun lopulla keisarin terveydellinen tila oli niin heikko, että hän ei kyennyt suoriutumaan virallisista tehtävistään. Yoshihito ei hoitanut mitään virallisia tehtäviä vuoden 1919 jälkeen ja kruununprinssi Hirohito sai sijaishallitsijuuden ja otti hoitaakseen isänsä viralliset tehtävät vuodesta 1921 alkaen. 25. joulukuuta 1926 Yoshihito kuoli sydänkohtaukseen yöllä. 

Yoshihiton oman tehottomuuden takia poliittisten puolueiden asema vallan käyttäjinä kuitenkin vahvistui Japanissa.  

 Kunnianosoituksia 

 Japanilaiset 

 55x55px Krysanteemiritarikunta ketjulla (1900)
 55x55px Kultaisen haukan ritarikunnan 3. luokka (1906)

 Ulkomaalaiset 

 55x55px Pyhän Tapanin ritarikunnan suurristi (Itävalta-Unkari, 1900)
 55x55px Leopoldin ritarikunnan suurristi (Belgia, 1898)
 55x55px Elefanttiritarikunnan ritarikunta (Tanska, 1899)
 55x55px Kunnialegioonan suurristi (Ranska, 1899)
 55x55px Mustan kotkan ritarikunnan ritari (Saksa, 1899)
 55x55px Pyhän Hubertin ritarikunnan ritari (Baijeri, 1904)
 55x55px Pyhimmän ilmoituksen ylin ritarikunnan ritari (Italia, 1900)
 55x55px Kultaisen hallitsijan ritarikunnan suurristi (Korea, 1900)
 55x55px Alankomaiden leijonan ritarikunnan suurristi (Alankomaat, 1900)
 55x55px Pyhän Olavin ritarikunta ketjulla (Norja, 1922)
 55x55px Kahden ritarikunnan nauha (Portugali, 1904)
 55x55px Pyhän Andreaksen ritarikunnan ritari (Venäjä, 1900)
 55x55px Kultaisen taljan ritarikunnan ritari (Espanja, 1896)
 55x55px Serafiimiritarikunnan ritari (Ruotsi, 1907)
 55x55px Sukkanauharitarikunnan ritari (Yhdistynyt kuningaskunta, 1912)

Lähde:

 Lähteet 

 Aiheesta muualla 

Luokka:Japanin keisarit
Luokka:Vuonna 1879 syntyneet
Luokka:Vuonna 1926 kuolleet